Stadion Tašmajdan

Stadion Tašmajdan je stadion sa više namena u Beogradu, a nalazi se u sastavu SRC Tašmajdan. Gradnja je počela 1952., a svečano je otvoren 24. januara 1954. godine, a izgrađen je na mestu nekadašnjeg kamenoloma, po kome je i dobio ime: od turskih reči taš (kamen) i majdan (kop, rudnik). Kapacitet stadiona je 10.000 mesta, a u sklopu njega postoje dve sale i teretana, najviše se koristi za mali fudbal, odbojku, košarku, rukomet, kao i za razne koncerte i kulturno-zabavne manifestacije. Stadion se u zimskim mesecima od 1953. do 1977. (do otvaranja ledene dvorane Pionir 1978) najviše koristio za hokej na ledu, pa je tu 1954., 1955. i 1957. održano prvenstvo Jugoslavije u hokeju na ledu (turnirski sistem), a bio je domaći teren za beogradske klubove Partizan, Crvenu zvezdu, OHK Beograd, Tašmajdan i Avalu. Među prvim takmičenjima održanim na stadionu je i Evropsko prvenstvo za košarkašice 1954. godine. Stadion je bio domaćin prvog Svetskog prvenstva u rukometu za žene 1957., kada je Jugoslavija osvojila bronzu, a na njemu je reprezentacija Jugoslavije igrala mečeve Dejvis kupa 1956. Održani su i neki veoma zanimljivi događaji, kao što je španska korida, automobilska fudbalska utakmica sa velikom loptom, koju su šutirale „fiće“ i još nekoliko drugih. Stadion je bio u veoma lošem stanju, jer godinama u njega nije ulagano. Tako da je 28. septembra 2011. počela njegova kompletna rekonstrukcija, sa rokom od 15 meseci za završetak radova. Troškovi obnove iznose oko 647 miliona dinara, a stadion će nakon rekonstrukcije moći da primi 10.500 gledalaca. Reference Vanjske veze Zvaničan sajt SRC Tašmajdan Arhivirano 2020-11-23 na Wayback Machine-u